Document ID: 31995R2196

ΚΑΝΟΝΙΣΜΟΣ (ΕΚ) αριθ. 2196/95 ΤΗΣ ΕΠΙΤΡΟΠΗΣ της 18ης Σεπτεμβρίου 1995 για τροποποίηση του κανονισμού (ΕΟΚ) αριθ. 2191/81 όσον αφορά τη χορήγηση ενίσχυσης για την αγορά βουτύρου από μη κερδοσκοπικά ιδρύματα και οργανισμούς
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1538/95 (2), και ιδίως το άρθρο 12 παράγραφος 3,
Εκτιμώντας:
ότι ο κανονισμός (ΕΟΚ) αριθ. 2191/81 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 455/95 (4), προβλέπει τη χορήγηση ενίσχυσης για την αγορά βουτύρου από μη κερδοσκοπικά ιδρύματα και οργανισμούς 7 ότι το βούτυρο Νέας Ζηλανδίας που πωλείται στο Ηνωμένο Βασίλειο μπορεί να απολαύει μειωμένης ενίσχυσης υπό τον όρο ότι ανταποκρίνεται στην κατάταξη της πρώτης ποιότητας του εν λόγω κράτους μέλους 7 ότι το προτιμησιακό καθεστώς εισαγωγής βουτύρου Νέας Ζηλανδίας παγιώθηκε, από 1ης Ιουλίου 1995, στη γεωργική συμφωνία που συνάφθηκε στο πλαίσιο των πολυμερών εμπορικών διαπραγματεύσεων του Γύρου της Ουρουγουάης 7 ότι ο κανονισμός (ΕΚ) αριθ. 1600/95 της Επιτροπής της 30ής Ιουνίου 1995 περί λεπτομερειών εφαρμογής του καθεστώτος εισαγωγής και για το άνοιγμα δασμολογικών ποσοστώσεων στον τομέα του γάλακτος και γαλακτοκομικών προϊόντων (5), όπως τροποποιήθηκε από τον κανονισμό (ΕΚ) αριθ. 1763/95 (6), καθορίζει το ποσό του δασμού που εφαρμόζεται στο βούτυρο Νέας Ζηλανδίας που εισάγεται στο πλαίσιο της δασμολογικής ποσόστωσης 7 ότι πρέπει, κατά συνέπεια, να τροποποιηθεί ο κανονισμός (ΕΟΚ) αριθ. 2191/81 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 παράγραφος 3 του κανονισμού (ΕΟΚ) αριθ. 2191/81 αντικαθίσταται από το ακόλουθο κείμενο:
«3. Η ενίσχυση που αναφέρεται στην παράγραφο 1, δεν μπορεί να επισωρευθεί με τη μείωση του δασμού σχετικά με το βούτυρο καταγωγής Νέας Ζηλανδίας που αναφέρεται στο παράρτημα Ι του κανονισμού (ΕΚ) αριθ. 1600/95 της Επιτροπής (*). Για το λόγο αυτό, το ποσό της ενίσχυσης που αναφέρεται στην παράγραφο 1 μειώνεται κατά το ποσό της διαφοράς μεταξύ του ποσοστού του δασμού του κοινού δασμολογίου για το βούτυρο και του μειωμένου ποσοστού του δασμού.
»
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Σεπτεμβρίου 1995.

Labels: 4
17
5
3
18